 Tope Alabi: Mo ti tọrọ aṣọ àti yẹtí etí rí, kí n tó leè ṣe àwo orin Tope, ẹni tó sísọ lójú ọrọ yìí lásìkò tó ń kopa lórí eto BBC Yoruba tún fikùn pé, òun kii ṣe adekodere, òun máa ń lọ ẹsọ etí, àmọ nígbà miran ó leè jẹ pe wọn ya òun ni. Tope ni Mo ti tọrọ aṣọ àti yẹtí rí nígbà kan láti fi yà fídíò orin mi, àwọn èèyàn kan sì wà tó jẹ pé, isẹ wọn ní lati maa tàbùkù mi nítorí ìbẹrẹ mi, àmọ mo fi ìdájọ wọn si ọwọ Ọlọrun. Nígbà tó ń ṣe afiwe orin ẹmí lásìkò yìí sí ìgbà tó bẹrẹ orin kíkọ, Tope Alabi ni àwọn tó ń kọrin ẹmí kò pọ nígbà tí òun bẹrẹ orin kíkọ yàtọ sí bí àwọn olórin ẹmí ṣe pọ ni asiko yii. Ìbáwí wá lásìkò tí àwa bẹrẹ orin kíkọ, tí a sì ń gbà ìbáwí àmọ ni asiko yii, ọpọ olórin lo ń kọ ẹyin sì ìbáwí. Bákan náà lo fikùn pé, òun ni ile kan ti òun fẹ fi ṣe ilé ẹkọ fún àwọn tó bá nifẹ láti kọ orin àti bí wọn ṣe leè dàgbà nínú ẹmí. Lórí igbele àrùn Coronavirus, Tope ni ori ayélujára ni òun ti ń ṣe ipagọ ìyìn, tí òun sì tún rí ààyè fi ara balẹ gba àdúrà sì Ọlọrun, ti oun si tún ráyè sinmi, bí ó tilẹ jẹ pé asiko yii ko mú owó wá. Mo tún ń ṣe ère idaraya lásìkò yìí, a to èèyàn méjìdínlógún nínú ilé mi, a jọ n yín Ọlọrun, gba àdúrà, tá sì tún jọ ń ṣiṣẹ nínú ilé, àmọ kò mọ mi lára láti máa sun oorun ọsán, mo kan ń tiraka láti ṣeé ni O wa rọ àwọn olólùfẹ rẹ láti jókòó sile nítorí àrùn . Coronavirus, pẹlu àfikún pé, ki wọn maa lo ọsẹ ifọwọ àti aṣọ ibomu, tí wọn ba jáde nínú ilé. O tún wa gba àwọn ọdọ tó nifẹ láti máa kọrin ẹmí nímọràn pé, isẹ orin kíkọ yóò rọrùn fún wọn tó bá wù Ọlọrun fún onitohun láti kọrin, àmọ ó fikùn pé, orin ẹmí kíkọ kii se isẹ ti èèyàn leè ṣe ayojuran si. Ó ní onítọhún gbọdọ sún mọ Ọlọrun dáadáa, kí àjọṣepọ rẹ pẹlu Ọlọrun sì dán mọran. Ilumooka akọrin ẹmí náà tún ni ọdọ olóògbé Alade Aromire ni òun ti bẹrẹ si ni kópa nínú eré tíátà, kii sì ṣe Yemi Ayedun lọ jẹ oga òun, gẹgẹ bí èrò àwọn ènìyàn kan. Tope fikùn pé òun kò ṣe ère tíátà tí gbogbo-gbòò mọ lásìkò yìí, àmọ òun ń ṣe ère tíátà ti ẹmí, tó sì tun fikún pé, òun ń kọ orin fún àwọn Òṣeré tíátà to bá bẹ òun. O ṣàlàyé pé ó ti pé ọdún mẹrindinlọgbọn tí òun ti ń kọ orin ẹmí, tí òun sì ti gbé àwo orin bíi mẹrìnlá jáde. Nígbà tó ń ṣàlàyé ọpọ ipenija tó ti dojú kọ, Tope Alabi ni onírúurú irọ tí kò ní ẹsẹ nílẹ, ni àwọn èèyàn máa ń ṣàdédé pá mọ òun bíi kí wọn ní òun wà ní ọgbà ẹwọn torí gbígbé oogun oloro tàbí pé, òun àti ọkọ òun ti pínyà, tó fi dé orí pé àwọn ènìyàn kii fẹ san owó láti gbọ orin ìyìn nínú gbọngàn. Tope tún sọ síwájú pé bí àwọn èèyàn ṣe sọrọ mi ni aidaa lórí ijo tí mo jo lásìkò ìsìnkú bàbá mi, dùn mi gidigidi àmọ ó dà mí lójú pé, ijo náà jẹ ìtẹwọgbà lọdọ Ọlọrun ló ṣe mú awuyewuye lọwọ. Kí ni ijo ayé nínú ijo tí mo jo táwọn èèyàn fi ń pariwo, bẹẹ ni n kò ṣẹṣẹ máa wọ ṣòkòtò, kí wa lo jẹ nkan tuntun nínú ohun tí mo ṣe, ṣùgbọn mo bẹ gbogbo wọn, kí wọn má bínú si mi Orúkọ Abiku ni Okunnu tí mo ń jẹ nínú eré, inú orin Barrister ni mo sì ti ri - Wale Akorede Orúkọ Abiku ni Okunnu tí mo ń jẹ nínú eré, inú orin Barrister ni mo sì ti ri - Wale Akorede Gbajugbaja osere tíátà, Adewale Akorede, tí ọpọ èèyàn mọ si Okunnu, tí sàlàyé pé lásìkò igbele Covid-19 yìí, àwọn amuludun tí ń gba onírúurú ọna lórí ayélujára láti mú inú àwọn olólùfẹ wọn dùn.Lásìkò to ń kopa lórí eto kan ni ìkànnì BBC Yoruba, to ń jẹ Sọ tiẹ, Akorede ni oun ti gbé eto kan kalẹ lórí YouTube láti dá àwọn èèyàn laraya, kọ wọn ní ẹkọ àti gba wọn nímọràn, èyí tí to pé àkòrí rẹ ni Ààbọ ọrọ.Okunnu, nígbà tó ń ṣàlàyé bo se n ló àkókò igbele yìí ni, òun ni àǹfààní láti kọ àwọn ere tuntun, tí òun sì ṣe àtúnṣe sì àwọn ere tí òun ti kọ tẹlẹ. Orúkọ Abiku ni Okunnu tí mo ń jẹ nínú eré, inú orin Barrister ni mo sì ti ri - Wale Akorede Àrìnfẹsẹsí - Ìbéèrè ni a bèrè lọwọ àwọn èèyàn, ika òṣì ni wọn ń ta dànù Akorede ni O yẹ káwọn osere lo àkókò yìí dáadáa, nítorí ọpọ èèyàn ni yóò ṣe oriire lásìkò yìí, kò sì yẹ ká fi ṣòfò. Ó ní o yẹ ká ṣe àtúnṣe sì àwọn ohun tó jẹ kúdíẹ-kúdíẹ láti ẹyin wá.Mo rọ àwọn olólùfẹ mi láti ṣe sùúrù lasiko yìí, ẹ jẹ ká bá ara wa sọrọ nínú ìdílé, ká sì ṣe àtúnṣe sì àwọn ohun tó jẹ kudiẹ-kudiẹ láàrin wá lákòókò igbele yìí Nígbà tó ń ṣàlàyé bo ṣe bẹrẹ ère tíátà, Okunnu ni Ọlọrun ló kọọ pé òun yóò ṣe ere tíátà. Ó ní òun kò sì leè sọ ọpọ ohun tí ojú òun ti rí, kí òun tó já ojú ọnà Okunnu ṣàlàyé pé ọpọ èèyàn ló ti kọkọ sina, kò tó jánà, tí yóò sì ti koko rìn àwọn irin kan, kí Ọlọrun tó wà fi ọna hán-an. Ilé ẹkọ alakọbẹrẹ ni mo ti kọkọ bẹrẹ ere ṣíṣe, kò tó wà di pé mo bẹrẹ si ni rí owó ni ìdí rẹ lọdún 1984. Nígbà tó yá, kò sì owó fún mi láti jẹun, mo wa lọ gbé ní orílẹ èdè Saudi Arabia fún ọdún mẹtàlá. Má wá sí Nàìjíríà láti ṣe ère orí itage lákòókò naa, má tún kó ọjà wá láti tá nile, orí kò si ní òun yoo bá ọrùn dúró nígbà náà. Àmọ ìfẹ tí mo ní sì iṣẹ tíátà lo mú kí n padà sì ìdí ise naa.Lórí ìdí tó fi ń jẹ Okunnu, ó ṣàlàyé pé orí bíbá àwọn èèyàn kọ ìtàn ni òun ti bẹrẹ isẹ tíátà, kí oun tó máa kopa ninu ere, Isẹ Imọlẹ  sì ni ère tòun kọkọ ṣe síta.O fikùn pé, Alhaji Kazeem Afolayan, tíì ṣe olùdarí ileesẹ asesinima kan lo gba òun níyànjú, láti máa ṣe awada nínú eré tíátà, èyí to wá di ohun tí ayé mọ òun mọ báyìí. Inú sinima Iwọkuwọ ni mo ti ń jẹ Okunnu, àmọ inu sinima Afúnrúgbìn si ní Okunnu tí wá jáde dáadáa. Inú àwo orin Fuji Barrister sì ni mo ti mú orúkọ náà síta, ìtumọ rẹ sì ni Okùn sọnù, tíì ṣe orúkọ abiku.Okunnu ṣàlàyé pé, ara ìyá òun ni òun ti mú ẹbùn awada sise. Ó ní Ọlọrun fi ẹbùn awada sise pamọ sì ara ìyá òun, àmọ kò fi ṣe iṣẹ ṣe, kí Ọlọrun tó wà gbé ẹbùn náà jáde lára òun. Mo máa ń ronú jinlẹ lati se òun tuntun tí ẹnikan kankan kò ṣe rí, ìdí sì nìyí tí mo fi ṣe sinima tó jẹ èmi nìkan ni lo jẹ ọkùnrin ní odidi ìlú kan. Orúkọ Abiku ni Okunnu tí mo ń jẹ nínú eré, inú orin Barrister ni mo sì ti ri - Wale Akorede O ni Ọlọrun nìkan ló máa ń fún oun ní iwuri àti ìtọni láti kọ ìtàn fún èrè ṣíṣe, bẹẹ sì ni òun nìkan lo máa ń fún ní ní ọgbọn àti làákàyè, ìdí sì rèé tí òun ṣe máa ń ṣe àdúrà pé kí Ọlọrun dárí oun, àti pé, oun ni lọkàn pé oun fẹ kọ ìtàn, ó kàn máa ń wà ní. O dara ká máa jíròrò, ká sì dá ọpọlọ láàmú, ká tó ṣe eré. Ó gbọdọ gba wa ni akoko nítorí ìtàn kíkọ dá bí ipilẹ ilé ni. Tí ó bá yíwọ, ère náà kò leè dára, àwọn tí yóò sì kopa ninu rẹ, ara wọn kò leè dá saka láti ṣeé. Okunnu ni ọmọ bibi ìlú Ogbomoso ni Ìpínlẹ Ọyọ ni oun, tó sì ni gbogbo olórin ni òun féràn àmọ orin Fuji olóògbé Sikiru Ayinde Barrister ni òun máa ń gbọ julọ. O wa sísọ lójú rẹ fún àwọn olólùfẹ rẹ pé, òun ń pò ère kan pọ lọwọ, tí àkọlé rẹ ń jé Alẹ lagba, èyí tí yóò kọ wọn ní ẹkọ láti múra fún ọjọ alẹ wọn lati ìgbà òwúrọ, ó ní kí wọn má sì lo òwúrọ wọn jatijati, èyí tó leè kò bá ọjọ alẹ wọn.Okunnu wa tún gba àwọn aráàlú nímọràn láti máa tẹle asẹ ìjọba, pàápàá gẹgẹ bo se kan amojuto itankalẹ àrùn Coronavirus àti igbele, nítorí àlàáfíà wà àti ti gbogbo ìlú lọ ja ju. : Ilumọọka olórin ẹmí lóbìnrin nnì, Tope Alabi tí ṣàlàyé pé, láti ìbẹrẹ pẹpẹ tí òun ti ń kọrin ẹmí ni òun ti ń lo yẹtí eti, tí òun sì ń wọ ṣòkòtò pẹlú, èyí tó lòdì sí èrò àwọn èèyàn kan tó ní òun kii lo yẹtí tẹlẹ. 